Predkladacia správa

	Informácia o vydaných aproximačných nariadeniach vlády Slovenskej republiky v prvom polroku 2002 a o zámere prijímania aproximačných nariadení vlády Slovenskej republiky v druhom polroku 2002 sa predkladá na rokovanie vlády Slovenskej republiky na základe § 4 zákona č. 19/2002 Z.z., ktorým sa ustanovujú podmienky vydávania aproximačných nariadení vlády Slovenskej republiky, v znení zákona č. 207/2002 Z.z. Citované ustanovenie ukladá vláde Slovenskej republiky informovať Národnú radu Slovenskej republiky o aproximačných nariadeniach vydaných v uplynulom období a o ďalšom zámere ich prijímania. 

	Súčasťou informácie sú dve prílohy, v ktorých sú tabuľkovo spracované prehľady o požadovaných údajoch. V tabuľke č. 1 sú uvedené už vydané aproximačné nariadenia vlády Slovenskej republiky v prvom polroku 2002. Z celkového počtu vydaných 23 aproximačných nariadení vlády Slovenskej republiky je 5 podľa Plánu legislatívnych úloh vlády SR na rok 2002 a 18 mimo plánu, ktoré boli vydané podľa § 2 ods. 1 písm. h) zákona č. 19/2002 Z.z. (t.j. oblasť technických predpisov a noriem). V tabuľke č. 2 sú uvedené  plánované aproximačné nariadenia vlády Slovenskej republiky, s vydaním ktorých sa uvažuje v druhom polroku 2002. Z celkového počtu 82 plánovaných návrhov aproximačných nariadení vlády Slovenskej republiky bolo 34 plánovaných v prvom polroku 2002 a 48 je plánovaných na druhý polrok 2002, ktoré v prevažnej miere budú vydané podľa § 2 ods. 1 písm. k) zákona č. 19/2002 Z.z. v znení zákona č. 207/2002 Z.z. (t.j. oblasť pôdohospodárstva). Omeškanie je spôsobené neskorým schválením zákona o veterinárnej starostlivosti.

	Vzhľadom na informatívny charakter materiálu sa medzirezortné pripomienkové konanie neuskutočnilo.